b'\n_START_ARTICLE_\nStudij\xc5\xb3 u\xc5\xbesienyje informacijos centras\n_START_SECTION_\nVeikla\n_START_PARAGRAPH_\nSUIC renka ir skleid\xc5\xbeia informacij\xc4\x85 apie studijas, mokslin\xc4\xaf darb\xc4\x85, tyrimus, stipendijas, kitus sta\xc5\xbeuo\xc4\x8di\xc5\xb3 finansavimo \xc5\xa1altinius u\xc5\xbesienio \xc5\xa1alyse ir tokiu b\xc5\xabdu \xe2\x80\x9eatverti pasaul\xc4\xaf\xe2\x80\x9d Lietuvos studentams bei mokslininkams. SUIC informuoja ir konsultuoja, teikia informacij\xc4\x85 apie u\xc5\xbesienio \xc5\xa1ali\xc5\xb3 auk\xc5\xa1t\xc4\x85sias mokyklas, \xc5\xa1vietimo sistemas, stipendij\xc5\xb3 programas, tarptautini\xc5\xb3 studij\xc5\xb3 ir mokslini\xc5\xb3 tyrim\xc5\xb3 finansavim\xc4\x85._NEWLINE_Studij\xc5\xb3 u\xc5\xbesienyje informacijos centras taip pat administruoja tarptautinius egzaminus (TOEFL, GRE, GED, PMI, MTA, EPSO, SAT, USMLE, TOEIC). Centro egzamin\xc5\xb3 padalinys atstovauja Educational Testing Service Lietuvoje (egzaminai periodi\xc5\xa1kai laikomi SUIC kompiuteriniame centre). SUIC testuoja, rengia seminarus apie studijas, apie paruo\xc5\xa1iamuosius egzaminams kursus,, platina el. aplinkra\xc5\xa1t\xc4\xaf (naujausi\xc4\x85 informacij\xc4\x85 apie stipendijas platindamas elektroniniu pa\xc5\xa1tu)._NEWLINE_Studij\xc5\xb3 u\xc5\xbesienyje informacijos centras taip pat atstovauja \xc5\xa0veicarijos fondui Gebert R\xc3\xbcf Stiftung (fondo programa Swiss Baltic Net skirta Baltijos \xc5\xa1ali\xc5\xb3 mokslinink\xc5\xb3 r\xc4\x97mimui), Vokietijos federaliniam aplinkos fondui (DBU) fondui (DBU Ryt\xc5\xb3 Europos stipendij\xc5\xb3 programa), administruoja Vidurio Europos universiteto (CEU) stipendij\xc5\xb3 programas._NEWLINE_Centre veikia biblioteka-skaitykla. Joje yra sukaupti leidiniai, \xc5\xbeinynai, bro\xc5\xa1i\xc5\xabros, lankstinukai (angl\xc5\xb3, vokie\xc4\x8di\xc5\xb3 ir kt. kalbomis) apie studijas JAV ir Europoje, studij\xc5\xb3 finansavim\xc4\x85, taip pat kita informacija, reikalinga rengiantis \xc4\xafvairiems u\xc5\xbesienio kalbos egzaminams ir kt.'